laion/Wikipedia-Exotic huggingface dataset:
יחסי יוון–סורינאם

יחסי יוון–סורינאם הם היחסים הדיפלומטיים הרשמיים שבין הרפובליקה ההלנית לבין רפובליקת סורינאם. בין הרפובליקה ההלנית לבין רפובליקת סורינאם מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סורינאם לתמוך בהצעות היווניות ולהפך". אין קהילה יוונית מסודרת בסורינאם, יוונים אחדים מתגוררים באזור. עם זאת, ישנה נוכחות תיירותית של יוונים באזור ושייטים יוונים מרבים לעגון בנמלי ובחופי רפובליקת סורינאם. סורינאם אינה מיוצגת ביוון בדרג השגרירות. סורינאם מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה. יוון אינה מיוצגת בסורינאם בדרג השגרירות, אלא האמינה את שגרירותה שבברזיליה, בירת ברזיל על סורינאם. יוון מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה. Suriname, אתר משרד החוץ היווני CONSULATE OF SURINAME IN ATHENS, GREECE CONSULATE OF GREECE IN PARAMARIBO, SURINAME
יחסי גיאנה–יוון

יחסי גיאנה–יוון הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה ההלנית. בין הרפובליקה ההלנית לבין הרפובליקה השיתופית של גיאנה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה גיאנה לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בגיאנה. יוון הציעה בעבר עזרה הומניטרית לגיאנה בעת הוריקן שעבר במדינה. גיאנה אינה מיוצגת ביוון בדרג השגרירות. גיאנה מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה. יוון אינה מיוצגת בגיאנה בדרג השגרירות, אלא האמינה את שגרירותה שבקראקס, בירת ונצואלה על גיאנה. Guyana, אתר משרד החוץ היווני CONSULATE OF GUYANA IN ATHENS, GREECE
יאסווה

קבוצת איי יאסווה היא ארכיפלג של כ-20 איים געשיים בטריטוריה המערבית של פיג'י. שטח האיים מוערך בכ-135 קילומטרים רבועיים. בשטחי האיים מתגוררים כ-5000 תושבים. המתחם הגעשי יאסווה מורכב משישה איים עיקריים, ואיים קטנים רבים נוספים. הארכיפלג, אשר מתמתח לאורך של כ-80 קילומטרים לכיוון צפון-מזרח, החל מנקודה כ-40 קילומטרים צפון-מערבית ללוטוקה. הוא געשי והררי, ומכיל פסגות בגובה של 250–600 מטרים מעל פני הים. עד שנת 1987, היו האיים סגורים לתיירות, וזאת עקב הוראתו של מלך האיים, וחוסר רצונו בתיירות יבשתית באיים. החל משנות ה-50 היו הפלגות של אוניות תענוגות סביב האיים, אך ללא ירידת התיירים מן הסיפון. טרם עידן התיירות, המקומיים באיים חיו בהרמוניה וקהילתיות שבטית שלווה. עם פתיחת האיים לתיירות יבשתית, נפתחו באיים מספר אתרי נופש. כיום, האיים נחשבים לאחד היעדים התיירותיים המובילים בפיג'י. כמו כן, שוניות האלמוגים הייחודיות באזור הן אחת מן האטרקציות המרכזיות באיים, אשר חפצים בצלילה ובשימוש בשנורקל. באי נאנויה לוו שבמרכז איי יאסווה צולם הסרט הלגונה הכחולה. מדיה וקבצים בנושא יאסווה בוויקישיתוף יאסווה, באתר אנציקלופדיה בריטניקה (באנגלית)
יחסי יוון – סנט לוסיה

יחסי יוון–סנט לוסיה הם היחסים הדיפלומטיים הרשמיים שבין הרפובליקה ההלנית לבין סנט לוסיה. בין הרפובליקה ההלנית לבין סנט לוסיה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סנט לוסיה לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בסנט לוסיה ואין יוונים שמתגוררים במדינה עצמאית. יוון הציעה בעבר עזרה הומניטרית לסנט לוסיה בעת הוריקן שעבר במדינה. אזרחי סנט לוסיה המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לסנט לוסיה יכולים לעשות זאת ללא אשרה למשך 90 ימים. יוון אינה מיוצגת בסנט לוסיה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על סנט לוסיה. סנט לוסיה אינה מיוצגת ביוון, הן בדרג השגרירות והן בדרג הקונסולרי. Santa Lucia, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
רחובות (פירושונים)

האם התכוונתם ל... רחובות – עיר במישור החוף הדרומי ובמחוז המרכז בישראל רחוב – חלק ממקום יישוב רחובות בנגב – עיר נבטית עתיקה באזור הנגב רחובות (נמיביה) (Rehoboth) – עיר במרכז נמיביה רחובות – הבאר השלישית שחפרו עבדי יצחק על פי המסופר בספר בראשית רחובות עיר – עיר מקראית שנבנתה על ידי אשור רחובות הנהר – עירו של שאול מלך אדום על פי המסופר במקרא רחובות הנהר רהובות
יחסי יוון – סנט וינסנט והגרנדינים

יחסי יוון–סנט וינסנט והגרנדינים הם היחסים הדיפלומטיים הרשמיים שבין הרפובליקה ההלנית לבין סנט וינסנט והגרנדינים. בין הרפובליקה ההלנית לבין סנט וינסנט והגרנדינים מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סנט וינסנט והגרנדינים לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בסנט וינסנט והגרנדינים ואין יוונים שמתגוררים במדינה עצמאית. אזרחי סנט וינסנט והגרנדינים המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לסנט וינסנט והגרנדינים יכולים לעשות זאת ללא אשרה למשך 90 ימים. יוון אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על סנט וינסנט והגרנדינים. סנט וינסנט והגרנדינים אינה מיוצגת ביוון, הן בדרג השגרירות והן בדרג הקונסולרי. St. Vincent and Grenadines, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
יחסי יוון – סנט קיטס ונוויס

יחסי יוון–סנט קיטס ונוויס הם היחסים הדיפלומטיים הרשמיים שבין הרפובליקה ההלנית לבין פדרציית סנט כריסטופר ונוויס. בין הרפובליקה ההלנית לבין פדרציית סנט כריסטופר ונוויס מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סנט קיטס ונוויס לתמוך בהצעות היווניות ולהפך". על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בסנט קיטס ונוויס ואין יוונים שמתגוררים במדינה עצמאית. יוון הציעה בעבר עזרה הומניטרית לסנט קיטס ונוויס בעת הוריקן שעבר במדינה. אזרחי סנט קיטס ונוויס המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לסנט קיטס ונוויס יכולים לעשות זאת ללא אשרה למשך שלושה חודשים. יוון אינה מיוצגת בסנט קיטס ונוויס, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על סנט קיטס ונוויס. סנט קיטס ונוויס אינה מיוצגת ביוון, הן בדרג השגרירות והן בדרג הקונסולרי. Saint Kitts and Nevis, אתר משרד החוץ היווני Countries requiring or not requiring a Visa, באתר משרד החוץ היווני Visas for Greeks travelling abroad, באתר משרד החוץ היווני
טמפרטורה (שיר)

טמפרטורה הוא סינגל שהוקלט על ידי הזמר הישראלי עומר אדם בשיתוף הזמר ריצ'י לופ. השיר יצא לאור ב-6 ביוני 2019, כסינגל הראשון מתוך המיני-האלבום 5 בום!, על ידי חברות התקליטים פליי רקורדס ו-NMC. השיר דורג במקום השני במצעד של מדיה פורסט והשני במצעד של מדיה פורסט TV. ב-19 ביוני 2020 הוציאה הזמרת היווניה אלני פוריירה את השיר "Temperatura", הגרסה היוונית של השיר. השיר נכתב והולחן על ידי דורון מדלי והופק על ידי ינון יהל. בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ הנלווה של השיר, העלה אדם לערוץ היוטיוב שלה את האודיו שלו ב-6 ביוני 2019. בנוסף לכך, ניתן לראות באודיו את מילותיו של השיר. סרטון השיר טמפרטורה באתר יוטיוב Eleni Foureira - Temperatura - Official Music Video, Youtube 5 בום!, באתר Spotify, ‏6 ביוני 2015
Cher's Golden Greats

Cher's Golden Greats הוא אלבום אוסף הראשון של זמרת הפופ האמריקנית, שר. האלבום יצא לאור ב-1968, על ידי חברות התקליטים ליברטי רקורדס ואימפריאל רקורדס. עם יציאתו נכנס האלבום אל המקום ה-195 במצעד הבילבורד 200. מידע על האלבום Cher's Golden Greats באתר MusicBrainz האלבום Cher's Golden Greats באתר Discogs האלבום Cher's Golden Greats באתר ספוטיפיי Cher Chart History, Billboard
סטבו פנדרובסקי

סטבו פנדרובסקי (במקדונית: Стево Пендаровски; נולד ב-3 באפריל 1963) הוא נשיא מקדוניה הצפונית החל מ-12 במאי 2019. פנדרובסקי הוא בעל תואר ראשון במשפטים באוניברסיטת סקופיה בשנת 1987. לאחר מכן הוא קיבל תואר שני ודוקטורט באותה אוניברסיטה, שניהם במדע המדינה. מאז 2008 הוא משמש כפרופסור עוזר לביטחון בינלאומי, מדיניות חוץ וגלובליזציה באוניברסיטה האמריקאית בסקופיה. פנדרובסקי החל את הקריירה הממשלתית שלו כעוזר השר ליחסי ציבור במשרד הפנים וכראש מחלקת אנליטיקה ומחקר במשרד בין השנים 1998–2001. הוא היה היועץ לביטחון לאומי והיועץ למדיניות החוץ הראשי של הנשיא בוריס טרג'קובסקי משנת 2001, ועד מותו של טרקובסקי בשנת 2004. לאחר שהוביל את ועדת בחירות המדינה בשנים 2004–2005 המשיך לשמש כיועץ לביטחון לאומי ויועץ מדיני חוץ ראשי לנשיא הבא, ברנקו צרבנקובסקי, משנת 2005 ועד לשנת 2009. בבחירות לנשיאות מקדוניה הצפונית שנערכו ב-13 באפריל 2014 התמודד פנדרובסקי מטעם "מפלגת האיחוד הסוציאל-דמוקרטית של מקדוניה", וזכה ב-38.56% מהקולות ועלה לסיבוב השני. בסיבוב השני, שנערך ב-27 באפריל 2014 זכה פנדרובסקי ב-42.67% מהקולות, והפסיד את הנשיאות לנשיא המכהן, גיורגה איוואנוב. בבחירות לנשיאות מקדוניה הצפונית שנערכו ב-21 באפריל 2019 התמודד שוב פנדרובסקי מטעם "מפלגת האיחוד הסוציאל-דמוקרטית של מקדוניה", זכה ב-47.75% מהקולות ועלה לסיבוב השני. בסיבוב השני, שנערך ב-5 במאי 2019 זכה פנדרובסקי ב-53.59% מהקולות, והפך לנשיא מקדוניה הנבחר. מדיה וקבצים בנושא סטבו פנדרובסקי בוויקישיתוף סטבו פנדרובסקי, ברשת החברתית פייסבוק סטבו פנדרובסקי, ברשת החברתית אקס (טוויטר) סטבו פנדרובסקי, ברשת החברתית אינסטגרם "Биографија: Прва дама на Република Северна Македонија". Претседател на Република Северна Македонија. נבדק ב-29 ביולי 2019. {{cite web}}: (עזרה) Pendarovski sworn in as new North Macedonia president Pendarovski sworn in as new North Macedonia president North Macedonia's new president Stevo Pendarovski takes office Pendarovski sworn in as new North Macedonia president Pendarovski CV at the UACS site(הקישור אינו פעיל)/ Pendarovski, official presidential nominee of the Macedonian opposition, Independent Balkan News Agency, 05.03.2014/ Стево Пендаровски е консензуален претседателски кандидат на СДСМ и ДУИ, Точка.мк (01.03.2019)
ספינטול גאורגה

ספינטול גאורגה (במולדובנית: FC Sfântul Gheorghe) הוא מועדון כדורגל מהעיר סורוקני שבמולדובה. המועדון נוסד בשנת 2003 ומשחק בליגת העל המולדובית. הקבוצה נוסדה בשנת 2003, אך קבוצת הבוגרים של המועדון הוקמה רק בעונת 2008/2009, אז שיחקה הקבוצה בליגת המשנה המולדובית. בעונת 2009/2010 שיחקה הקבוצה בליגת העל המולדובית, אך בתום עונת 2011/2012 חזרה הקבוצה לליגה השנייה. את עונת 2016/2017 סיימה הקבוצה במקום השני בליגה השנייה, וחזרה לליגת העל. הגביע המולדובי (1): 2020/2021 הסופר קאפ המולדובי (1): 2021 מדיה וקבצים בנושא ספינטול גאורגה בוויקישיתוף אתר האינטרנט הרשמי של ספינטול גאורגה פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ספינטול גאורגה באתר soccerway
קאדילק קאטרה

קאדילק קאטרה (באנגלית: Cadillac Catera) היא מכונית סלון מתוצרת אופל, חברת בת של ג'נרל מוטורס האמריקאי, אשר יוצרה בין השנים 1996–2001 בגרמניה בעיר רוסלסהיים (משנת המודל 1997). בגרמניה נמכר דגם כמעט זהה בשם Opel Omega (אנ') (Omega B) אשר יוצר על ידי אופל, חברת בת של ג'נרל מוטורס. בבריטניה נמכר דגם כמעט זהה בשם Vauxhall Omega אשר יוצר על ידי ווקסהול מוטורס, חברת בת של ג'נרל מוטורס. דגם "קאדילק קאטרה" יוצר בגרמניה על ידי יצרנית הרכב הגרמנית אופל, (חטיבת קאדילק הייתה מעורבת בתכנון הדגם ולא בייצורו). 4 דלתות. 5 מושבים. מנוע בנזין. סוג הנעה: הנעה אחורית. תאוצה בין 0-100 קמ"ש היא 8.5 שניות. קיבולת מכל דלק - 60 ליטר. מחיר היחידה עמד על 29,975 דולר (דגם בסיסי, שנת 1996, בארצות הברית). "קאדילק קאטרה" "קאדילק קאטרה" "קאדילק קאטרה" "קאדילק קאטרה" קאדילק מדיה וקבצים בנושא קאדילק קאטרה בוויקישיתוף "קאדילק קאטרה" cars.com/research/cadillac-catera "קאדילק קאטרה" - היסטוריה nadaguides.com/Cars/Cadillac/Catera דגם "Vauxhall Omega" classics.honestjohn.co.uk/reviews/vauxhall/omega
סוף שבוע בגליל

סוף שבוע בגליל הוא סרט קולנוע ישראלי משנת 2008 בבימויו ובהפקתו של משה מזרחי שזה היה סרטו האחרון. התסריט של משה מזרחי ומיכל בת-אדם מבוסס על המחזה הדוד וניה של אנטון צ'כוב עם התאמה למציאות הישראלית. הנושאים בהם עוסק הסרט כמו ב"דוד וניה" הם תקוות שהתבדו, "חיים מבוזבזים" ודמויות אומללות עם אווירה מלנכולית שעוטפת אותן. סתיו 1996, אבנר (עודד תאומי), פרופסור להיסטוריה של האמנות, מגיע עם אשתו הצעירה והיפה אילנה (מרינה שויף) לסוף שבוע בחוה החקלאית של המשפחה בגליל. אשתו הראשונה חווה נפטרה והוא עזב את החווה והשאיר בה את ילדיו רחל (שירי גדני) ושוקי (פיני טבגר). בחווה גרים גם הסבתא מניה (חנה מרון) ומנחם (שרון אלכסנדר) אחיה של חווה המנוחה שעזב בזמנו קריירה צבאית כדי לחזור ולנהל את החווה שעמדה לקרוס. אבנר מבוגר מאילנה ב-30 שנים, הוא מתוסכל ממצבו הרפואי ומתלונן כל הזמן על כאבים שונים. הרופא הכפרי יואל (יגאל שדה) מוזעק לטפל בהתקף המיגרנה שלו ומזריק לו זריקה לשיכוך כאבים. יואל מכיר את אילנה מביקורים קודמים ומאוהב בה היא נענית לו והם מגשימים את אהבתם במחבוא בשדה. יואל מתוסכל מעבודתו כרופא כפרי ומחוסר יכולתו להגשים את עצמו. מנחם מאוהב גם הוא באילנה אבל היא מסרבת לו. רחל מאוהבת ביואל אבל הוא אינו מעוניין. שוקי הוא פצוע קרב, מתוסכל מחוסר בת זוג. הסבתא מניה מנותקת מכל הלחצים במשק. חמישה צעירים מגיעים לישון בצימר בחווה ובראשם תומר הגיטריסט (אסף אברבוך). עולמם המבולבל שונה מעולמה של מניה המושתת על קודש לעבודה. שוקי מתאהב באחת מהם, יעל (אדווה בולה). מנחם מוצא את יואל ואילנה מתעלסים בשדה וזה מדכא אותו. לבסוף מכנס אבנר את המשפחה ומודיע להם כי בכוונתו למכור את החווה או להפכה לאתר תיירות מכיוון שהיא מפסידה. בני המשפחה מופתעים ובעיקר מנחם שפותח בצעקות תוכחה על אבנר שרוצה להרוס את המשק לאחר שהוא השקיע בו 15 שנות עבודה. מנחם תופס אקדח ויורה לעבר אבנר אך מחטיא. ביום ראשון נפרדים אבנר ואילנה מהמשפחה. אבנר קבל הצעת עבודה באוניברסיטת פרינסטון וייסע לשם עם אילנה. מנחם רחל ושוקי נשארים בחווה ותוהים על עתידם. "סוף שבוע בגליל", במסד הנתונים הקולנועיים IMDb (באנגלית) "סוף שבוע בגליל", באתר ספר הקולנוע הישראלי "סוף שבוע בגליל", באתר אידיבי סוף שבוע בגליל, בקרן הקולנוע הישראלי אסף אברבוך בסצנה מתוך הסרט: סוף שבוע בגליל, סרטון בערוץ "אסף אברבוך והשמועה", באתר יוטיוב (אורך: 20:52) חי בסרט: משה מזרחי, סרטון בערוץ "כאן חינוכית", באתר יוטיוב (אורך: 23:59) קטע דרמטי מסוף שבוע בגליל בתוכנית "חי בסרט" נעם בוקסבאום, עכבר העיר, שמחת חיים ודיכאון קיומי, באתר הארץ, 1 ביוני 2008
מורום (כדורגל)

מורום (ברוסית: Му́ром) הוא שמו של מועדון כדורגל מקצועני מעיר באותו שם במחוז ולדימיר שברוסיה, המתמודד בליגת הכדורגל המקצוענית, השלישית בחשיבותה ברוסיה. הקבוצה נמצאת בבעלות עיריית מורום וחתומה על חוזה מימון מול חברת Rus Tech Murom. הקבוצה מארחת באצטדיון על שם ויקטור לוסב (стадион имени Виктора Лосева), המכיל 2,070 מושבים. המועדון הוקם בשנת 2014 והתמודד באליפות ובגביע המחוז וזכה בגביע מחוז ולדימיר בעונת 2015. בעונת 2016 התמודדה בליגה השלישית וזכה באליפות המערב ובכך הבטיח העפלתו לליגה המקצוענית. אתר האינטרנט הרשמי של מורום מורום, ברשת החברתית VK מורום, סרטונים בערוץ היוטיוב פרופיל, באתר Transfermarkt ספונסרים באתר הקבוצה ФК «Муром» завоевал право выступать во второй лиге. Новости Владимира., start33.ru (ברוסית) ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
Chastity

Chastity (בעברית: צניעות) הוא אלבום הפסקול הראשון של זמרת הפופ האמריקנית, שר בשיתוף הזמר והמפיק מוזיקלי, סוני בונו. האלבום יצא לאור ב-20 ביוני 1969, על ידי חברת התקליטים אטקו רקורדס. אלבום הפסקול נוצר על מנת לקדם את הסרט בכיכובה של שר "Chastity", שיצא ב-24 ביולי 1969. "Chastity's Song (Band of Thieves)" - יצא לאור ב־1969, כסינגל הראשון והפותח מתוך האלבום. האלבום Chastity באתר Discogs האלבום Chastity באתר ספוטיפיי האלבום Chastity באתר Yandex.Music (ברוסית) Cher - Chastity's Song (Band Of Thieves), Discogs (באנגלית)
פיג'ו EX3

פיג'ו EX3 (בצרפתית: Peugeot EX3) היא מכונית מרוץ מתוצרת יצרנית הרכב הצרפתית פיג'ו אשר יוצרה בין השנים 1912–1914. עיצוב המרכב נחשב לחוד החנית (לתקופה). תכונות עיקריות בולטות כללו: גלגלי תיל קלים וחידוש שנקרא "תותבי אוגן אינטגרלי" כדי להשיג רמות יעילות ומהירות לשינויי הגלגלים. כמו קודמו, דגם ה-"פיג'ו L76", דגם ה-פיג'ו EX3" הצטיין בגוף אווירודינמי ובזנב ארוך, מה שעזר לייצב את המכונית במהירויות גבוהות. העיצוב המדויק של המנוע כלל בלוק ברזל יחיד וראש משולב, בשונה מהקונבנציה הקודמת שהטילה צילינדרים בנפרד או בזוגות. מנוע קדמי - 4 צילינדרים. ארון הארכובה היה בנוי מאלומיניום, התקדמות חדשה לתקופה דגם "פיג'ו EX3" היה נהוג על ידי נהג המרוצים "Dario Resta" (אנ') אשר ניצח בתחרות "Vanderbilt Cup" (אנ') בסן פרנסיסקו קליפורניה, ובמרוצי הגרנד פרי למכוניות בארצות הברית "United States Grand Prix" (אנ'). דגם "פיג'ו EX3" היה נהוג על ידי נהג המרוצים "Dario Resta" אשר ניצח במרוץ "Indianapolis 500" (אנ') בשנת 1916. "פיג'ו EX3" - מבט לתא הנהג ולוח מחוונים "פיג'ו EX3" - במרוץ "United States Grand Prix" (אנ'), שנת 1913, נהוג על ידי "Jules Goux" "פיג'ו EX3" - במרוץ "United States Grand Prix" (אנ'), שנת 1913 "פיג'ו EX3" - במרוץ "United States Grand Prix" (אנ'), שנת 1913 מרוץ מכוניות מדיה וקבצים בנושא פיג'ו EX3 בוויקישיתוף פיג'ו EX3, סרטון באתר יוטיוב "פיג'ו EX3" alchetron.com/Peugeot-EX3 "פיג'ו EX3" מנצחת במרוץ גביע "Vanderbilt Cup", בסן פרנסיסקו, שנת 1915 vanderbiltcupraces.com/index.php/blog/article/tuesday_april_20_2010_the_peugeot_ex3-_winner_of_the_1915_vanderbilt "פיג'ו EX3" במרוץ pinterest.com/pin
בואנטרופיה

בואנטרופיה היא הפרעה פסיכיאטרית שהאדם הסובל ממנה מאמין כי הוא ממשפחת הפריים. האדם המפורסם ביותר שסבל לכאורה מהפרעה זו הוא נבוכדנצר השני מלך בבל, שלפי המתואר בספר דניאל נענש על ידי אלוהים בשל חורבנה של ירושלים והחל להתנהג כמו פר ולאכול עשב. קארל יונג הביא אותו כדוגמה למצב של רגרסיה מוחלטת של אדם שהוליך שולל את עצמו בשל שאפתנות יתר.[דרוש מקור] לפי מסורות פרסיות הנסיך הבויהיתי מאג'ד אל-דוולה דמיין שהוא פרה, עשה קולות של פרה ורצה שיהרגו אותו על מנת שבשרו ישמש למאכל. הוא נרפא על ידי המלומד והרופא הפרסי אבן סינא.[דרוש מקור] גם כיום קיימים מקרים על אנשים המדווחים כסובלים מבואנטרופיה.[דרוש מקור] חלק מהחוקרים קושרים את הבואנטרופיה לתופעות של היפנוזה, סוגסטיה ואוטו-סוגסטיה.[דרוש מקור] ייתכן כי לחלומות יש גם כן תפקיד מרכזי בהשפעה על התפתחות הבואנטרופיה. יונג לדוגמה מביא מקרה בו אישה חלמה שהיא נוכחת באירוע חברתי חשוב כאשר המארחת מברכת אותה במילים: "כמה נחמד שבאת. כל חבריך נמצאים פה ומחכים לך". לאחר מכן הוליכה המארחת את האישה אל הדלת והאישה פסעה -לתוך רפת!".[דרוש מקור] פרויד תיאר זה מכבר מקרים רבים בהם מחלת נפש החלה בחלום בו ההזיה שמקורה בחלום המשיכה להתקיים במצב ערות.[דרוש מקור] רונאלד לאינג מביא כדוגמה חוויה אישית של הפרעה פסיכוטית קצרת מועד בה הוא כ"דמות הראשית במחזה" חווה "תחושה אמיתית של רגרסיה בזמן... אני למעשה חשתי עצמי נודד בסוג של נוף עם –אממ-נוף מדברי-כאילו הייתי חיה, למעשה חיה גדולה... סוג של קרנף או משהו כזה שיוצר צלילים כמו קרנף".[דרוש מקור] הפרעה דומה לבואנטרופיה. "פרה" (1969), סרט איראני של דריוש מחרוג'י, שבו מוצג איכר אשר חרב עליו עולמו לאחר שהפרה היחידה בבעלותו, אותה גידל וטיפח באהבה רבה, איננה עוד. שפיות דעתו של האיכר מתערערת והוא משתכנע אט-אט שהוא הפרה האבודה. באפיזודה של סרט האנימציה "הנערה המהפכנית אותנה", הנערה הצעירה נעמי מתחילה להאמין שהיא פרה אחרי שקיבלה פעמון פרה כמתנה ומאמינה בטעות שמדובר בתכשיט. המגמה של האפיזודה היא פמיניסטית ובאה ללמד על הטיפול החברתי הלקוי בנשים. מדיה וקבצים בנושא בואנטרופיה בוויקישיתוף אסור לפספס‏, חוקרים טוענים כי נבוכדנצר סבל מהפרעה נפשית שגרמה לו להאמין שהוא פרה, באתר וואלה, 23 ביולי 2020 ”בַּהּ שַׁעֲתָא מִלְּתָא סָפַת עַל נְבוּכַדְנֶצַּר וּמִן אֲנָשָׁא טְרִיד וְעִשְׂבָּא כְתוֹרִין יֵאכֻל וּמִטַּל שְׁמַיָּא גִּשְׁמֵהּ יִצְטַבַּע עַד דִּי שַׂעְרֵהּ כְּנִשְׁרִין רְבָה וְטִפְרוֹהִי כְצִפְּרִין” (ספר דניאל, פרק ד', פסוק ל') הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Greatest Hits (אלבום של שר)

Greatest Hits (בעברית: הלהיטים הגדולים) הוא אלבום אוסף השלישי של זמרת הפופ האמריקנית, שר. האלבום יצא לאור באוקטובר 1974, על ידי חברת התקליטים MCA רקורדס. ב-23 באוקטובר 1990, הוציאה שר מחדש את האלבום, תוך שכללה בו את השיר "Dixie Girl", שבמקור נכלל באלבום Dark Lady. עם יציאתו נכנס האלבום אל המקום ה-152 במצעד הבילבורד 200. מידע על האלבום Greatest Hits באתר MusicBrainz Cher Chart History, Billboard
Greatest Hits: 1965–1992

Greatest Hits: 1965–1992 (בעברית: הלהיטים הגדולים: 1992–1965) הוא אלבום אוסף האירופאי הראשון של זמרת הפופ האמריקנית, שר. האלבום יצא לאור ב-9 בנובמבר 1992, על ידי חברת התקליטים MCA רקורדס. עם יציאתו נכנס האלבום אל המקום ה-1 במצעד האלבומים הבריטי. "Oh No Not My Baby" - יצא לאור ב-דצמבר 1992, כסינגל הראשון והפותח מתוך האלבום. עם יציאתו נכנס השיר אל המקום ה-6 במצעד אירופה הוט 100, וה-33 במצעד הסינגלים הבריטי. "Whenever You're Near" - יצא לאור ב-1992, כסינגל השני מתוך האלבום. עם יציאתו נכנס השיר אל המקום ה-72 במצעד הסינגלים הבריטי. "Many Rivers to Cross (Live)" - יצא לאור ב-1993, כסינגל השלישי מתוך האלבום. עם יציאתו נכנס השיר אל המקום ה-80 במצעד בילבורד הוט 100, וה-47 במצעד הסינגלים הקנדי. מידע על האלבום Greatest Hits: 1965–1992 באתר MusicBrainz האלבום Greatest Hits: 1965–1992 באתר Discogs האלבום Greatest Hits: 1965–1992 באתר ספוטיפיי Artists, www.officialcharts.com www.billboard.com (ארכיון) www.officialcharts.com www.officialcharts.com www.billboard.com https://acharts.co/ IFPI Austria - Verband der österreichischen Musikwirtschaft, www.ifpi.at bpi Bundesverband Musikindustrie, BVMI | Datenbank, www.musikindustrie.de (בגרמנית) IFPI, www.ifpi.no (ב־) nztop40 www.sverigetopplistan.se - Veckolista Album - Vecka 49, 7 december 2012, ‏2013-11-02 Steffen Hung, The Official Swiss Charts and Music Community, www.swisscharts.com
בית הכנסת בקרלסבאד

בית הכנסת בקרלסבאד (כיום: קרלובי וארי) היה אחד מבתי הכנסת היפים והגדולים ביותר בשטח צ'כוסלובקיה בתקופה שבה עמד על תלו. לבית הכנסת קדם בית כנסת קטן יותר, ששימש מאז 1860 את האורחים היהודים במלונות הספא של היישוב. הכסף להקמתו של בית הכנסת, שאותו תכנן, אדולף וולף (גר'), נתרם בעיקר על ידי מבקרים יהודים בבתי המרפא והנופש של העיר. במבנה, שתוכנן בסגנון רומנסקי-מורי, כיפה גדולה, ושתיים קטנות יותר, צדדיות. בית הכנסת נחנך בספטמבר 1877, ושימש את הקהילה היהודית המקומית עד שנהרס בידי אספסוף סודטי-גרמני (אנ') ב-1938, בלילה שנודע כליל הבדולח. רבה של הקהילה ורב בית הכנסת היה הרב ד"ר איגנץ ציגלר. ב-1983 נבנתה במקום אנדרטה לחללי קרלסבאד בתקופת השלטון הנאצי, שהועברה מאוחר יותר לבית הקברות המקומי. מדיה וקבצים בנושא בית הכנסת בקרלסבאד בוויקישיתוף Klaus-Dieter Alicke: Lexikon der jüdischen Gemeinden im deutschen Sprachraum. 3 Bände. Gütersloher Verlagshaus, Gütersloh 2008, ISBN 978-3-579-08035-2 (גישה מקוונת) (בגרמנית) תיאור של בית הכנסת ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
טינון

טינון הוא חלק מתהליך הסרת הסובין מגרעיני הדגן על ידי לחלוח הגרעינים ברטיבות עשבים. לצורך כך היו מטמינים את גרעיני הדגן בתוך מצע של עשבים, במשך כמה שעות. הטינון שימש ביהדות תימן כשלב בהכנת המצות מצווה לחג הפסח. הטינון מופיע בתלמוד ירושלמי (מסכת פסחים ג,א), כתחליף לשיטת הלתיתה השנויה במחלוקת מחשש החמצת גרעיני החיטה, וככל הנראה נעשה בו שימוש בתקופות קדומות, בתימן המנהג השתמר עד לעליית מרבד הקסמים, בדרך כלל השתמשו בשבר לבן (בערבית "חרמל") ולעיתים השתמשו גם באצבעונית ארגמנית (עת'רוב) כשהחרמל לא היה בנמצא. הקפידו לקטוף את העשב לאחר חצות היום, לאחר שהתייבש באופן מלא מטל הלילה, כמו כן נהגו שלא להשהות את החיטים יותר מ-12 שעות מחשש חימום החיטה. בלשון חז"ל במובן רחב טינון הוא הרטבה לדוגמה: המטנן בטיט הנגוב (משנה מכשירין פ"ג ) שדה מטוננת (בבלי מועד קטן ו ע"ב). יש קושרים למילה "טין" - "טיט" הארמית-מקראית. לתיתה סולת זהר עמר, "מנהג הטינון בעשבים להכנת מצות במסורת תימן", תימא, גיליון ז' (תשס"א), עמ' 177-186. וכאן. הרב יחיא צאלח, שו"ת פעולת צדיק חלק א סימן קעב. באתר היברו בוקס ראו כאן חוברת דעת כשרות בד"ץ יורה דעה ראו האגודה לטיפוח חברה ותרבות של יהדות תימן